open-index/open-wikipedia-markdown huggingface dataset:
Lee Cartwright

**Lee Cartwright** (født 19. september 1972 i Rawtenstall i Rossendale i Lancashire i England) er en engelsk fotballspiller som spiller for Scarborough FC men er mest kjent for sin tid i Preston North End.

## Tidlige år
John McGrath tok ham opp som trainee hos Preston North End i 1989. Han gjorde sin førstelagsdebut som 18-åring mot Shrewsbury Town i mars i 1991, kampen endte 1-1. Sesongen etter i 1991/92 sesongen ble han kåret til årets spiller i klubben.

## En Preston-legende
På sine tretten år i klubben fikk han 472 kamper og 30 mål for klubben.
Han var viktig på laget da de rykket opp til Andredivisjon i 1996 og når de rykket opp til Førstedivisjon i 2000. Han var også med i play-off finalen der de tapte for Bolton Wanderers i kampen om å rykke opp til Premier League.

## Avgårde hjemmefra
I januar 2004 gikk han på free transfer til Stockport County på grunn av skadeproblemer fikk han bare 38 kamper og 1 mål der og i 2005 gikk han til Rochdale AFC. Igjen ødela han seg etter 29 kamper og 1 mål og han ble frigitt fra kontrakten.

## Scarborough

Han vurderte etter dette å legge opp som fotballspiller men så kom Mark Patterson den nye manageren for Scarborough FC og tilbydde ham en kontrakt for 2006/07 sesongen.

## Referanser


## Eksterne lenker
*
Deposisjon

**Deposisjon** er en prosess der et stoff går direkte fra gassform til fast stoff. Den motsatte prosessen heter sublimasjon.

Snø kan bli til ved deposisjon i skyene, mens rim blir til på samme måten nær bakken.
Tesfaye Bramble

**Tesfaye Bramble** (født 20. juli 1980 i Ipswich) er en engelsk/montserratisk som spiller for Stevenage Borough FC som spiss.

Noen av hans tidligere klubber er Stockport County, Southend United, Cambridge City og Chelmsford City.

Broren hans Titus Bramble spiller for Newcastle United.

## Referanser


## Eksterne lenker
*
Alf Søgaard

**Alf Søgaard** (født 5. juni 1912, død 8. april 1961) var en norsk musiker (trommer, xylofon) og orkesterleder, sentral i Oslos underholdningsmiljø i tiden rundt den andre verdenskrig.  

Han ledet flere orkestre fra 1936 (først en kvintett på restaurant Humlen) og utover, med engasjementer over det ganske land, samt i radio og teatre som Chat Noir og Edderkoppen teater (1942–).  Et av disse var et 11-manns storband med bl.a. Trygve Fjelddalen trombone (1943) og et 10-manns ditto (1947).  Forøvrig medvirket han i orkestre ledet av Thode Fagelund og Kristian Hauger.

## Referanser


## Eksterne lenker
* biografi og bilder fra Norsk Musikkinformasjon
Gålåvatnet

**Gålåvatnet** er navnet på en innsjø som ligger 777 meter over havet på høyfjellsdraget vest for Hundorp i kommunene Sør-Fron og Nord-Fron i Gudbrandsdalen. Vannet har avløp i nord via elva Golo, ei sideelv til Vinstra.

Setergrenda Gålå ligger ved innsjøen, med utsyn blant annet mot Jotunheimen i vest og Rondane i nord.

Gålåvatnet ble opprinnelig kalt *Gålån*, et navn som antakelig er dannet av ordet *gard* i betydningen «gjerde» etter alle ledegjerdene for fangstfolk ved vannet.

Hvert år blir Peer Gynt-stemnet holdt ved Gålåvatnet.

## Se også
*Gålå
*Peer Gynt-stemnet

## Referanser




## Eksterne lenker
* Webkamera over Gålåvatnet
* Historiske fotografier fra «Gålåvatnet» i Nasjonalbibliotekets arkiv
Bøverfjorden

**Bøverfjorden** (også skrevet *Bæverfjord* og *Bøverfjord*) er ei bygd innerst i Hamnesfjorden i Surnadal kommune i Møre og Romsdal. Lakseelva Bøvra renner gjennom dalen og ut i Hamnesfjorden. Bygda har en egen barneskole med 36 elever (2025) og barnehage. Barneskolen er Norges nordligste som fortsatt har nynorsk som hovedmål. Grunnkretsen Bæverfjord, som omfatter strekningen fra Saga til Hakstad, hadde 123 innbyggere pr. 1. januar 2017.

Fylkesvei 65 går igjennom bygda. Småøyan camping ligger ved fylkesveien og Hamnesfjorden og er godt besøkt blant annet av fisketurister i sommersesongen. Rundt 7 kilometer øst for Bøverfjorden ligger Gravvold flyplass.

Bæverfjord IL har fotballgruppe, trimgruppe og dessuten årlig basar på skolen i bygda.

## Referanser
Moses Hansen

**Moses Hansen** (født **Mogens Hansen**; 17. juni 1941) er en omstridt dansk predikant og leder for den kristne bevegelsen Vægterne. Hansen har blant annet uttalt at islam er dobbelt så farlig som nazismen og kommunismen til sammen, og omtaler seg selv som en jihadist for Jesus. Han har også tatt til orde for at muslimske palestinere bør tvangsdeporteres til Afghanistan.

Hansen ble særlig lagt merke til i forbindelse med sitt selverklærte korstog mot islam og hedenskap på Nørrebro i august 2002, da han sammen med Vægterne, Faderhuset og flere høyreekstremister arrangerte torgmøter fire dager på rad. Disse møtene ble møtt med bredt sammensatte demonstrasjoner med utgangspunkt i lokalmiljøet. Han har også markert seg som en krass kritiker av Ungdomshuset, og arrangerte i desember 2006 en uke med bønnemøter for å bekjempe det han har kalt demonene i Jagtvej.

I 2003 deltok han og andre danske kjendiser i reality-tv-serien *Big Brother VIP*. Der fortalte han blant annet om et pedofilt forhold med en åtte år gammel gutt da han selv var 16. Han fortalte også at han en gang nesten drepte sin nyfødte datter ved å kaste henne i veggen i raseri da hun ikke ville slutte å gråte, samt kastet en kniv etter sin kone. Dette førte til at de andre deltagerne ble såpass nervøse av å være i samme hus som Hansen at han måtte forlate *[[Big Brother]]*.

## Bakgrunn
Før han ble frelst var Hansen hippie og hadde rusmiddelavhengighet.

Etter en utdannelse som lærer og en lærerjobb på Bornholm forlot han jobb, hus og hustru og flippet i flere år ut, hvor han på jakt efter livet, reiste jorden rundt som hippie og vagabond. På reisen arbeidet han blant annet i en kobberminene ved Rødehavet. Videre har han krysset Saharas ørken, og var villsvin- og diamantjeger i Sør-Amerika jungler. I disse år hadde han et skadelig bruk av rusmidler og risikopreget alkoholbruk, utviklet rusmiddelavhengighet og kom inn i det kriminelle miljøet. Flere av hans venner døde. Forsøkte deretter å begå selvmord da han var på en strand i New Zealand.

Har ellers utgitt en selvbiografi med tittelen *På jagt efter livet*.

## Referanser
Kristeligt Dagblad

***Kristeligt Dagblad*** er en dansk avis med et opplag på omkring 27&nbsp;000 eksemplarer mandag–lørdag. Avisen leses daglig av omkring 110&nbsp;000. Den har kommet ut siden 1896.

*Kristeligt Dagblad* var Danmarks hurtigst voksende betalte avis i perioden fra 2001 til 2006. Det er også den avisen som skriver mest om tro, etikk og eksistens. Det skjer gjennom spesielle utvelgelseskriterier, prioriteringer og innfallsvinkler til temaområdene.

Sjefredaktør siden 1994 er Erik Bjerager.

Avisen var i perioden 1896‑1935 et organ for Indre Missionen.

## Referanser


## Eksterne lenker
* 
* Kristeligt Dagblads portal om tro, liv og kirke
* Kristeligt Dagblads portal om religion
* En gammel, men vital avis - artikkel om Kristeligt Dagblads historie
Shkodërsjøen

**Shkodërsjøen** (albansk: *Liqeni i Shkodrës*, serbisk: Скадарско језеро, *Skadarsko jezero*) er en innsjø på grensen mellom Montenegro og Albania, og er den største innsjøen på Balkan. Innsjøen har fått navn etter byen Shkodër nord i Albania. 

Overflaten er seks meter over havnivå, og arealet varierer mellom 370 og 530 kvadratkilometer. Innsjøen får det meste av vannet fra elva Morača og renner ut i Adriaterhavet via den 41 kilometer lange elva Bojana, som danner grensen mellom Albania og Montenegro den siste halvdelen før den når havet. 

Den montenegriske delen av innsjøen og området rundt ble utpekt til nasjonalpark i 1983. I nordvest er det store delta- og sumpområder. Dette er et av de største fuglereservatene i Europa med 270 fuglearter, blant annet noen av de siste krøllpelikanene i Europa. Innsjøen inneholder også mye måke og hegre, i tillegg til store mengder fisk, som karpe, laue og damkaruss. Noen arter vandrer mellom havet og innsjøen, som alminnelig stør, adriatisk stør, stamsild, europeisk ål, havabbor, multer og skrubbe.

I 1996 ble området en del av Ramsar-konvensjonens liste over våtmarksområder av internasjonal betydning. 

## Referanser


## Kilder
*D. Mrdak (2009) ''Environmental risk assessment of the Morača dams: fish fauna of Morača river canyon and Skadar Lake''

## Eksterne lenker
* Discover-Montenegro.com 
* Photo-Montenegro.com
* Destination-Montenegro.com 
* Skadarsko jezero (på serbisk, med mange bilder)
* Offisiell side for Shkodërinnsjøen Nasjonalpark
Stockfleths gate (Oslo)

**Stockfleths gate** (35–53, 36–60) er en gate på Sagene i bydel Sagene i Oslo. Gaten er ca. 350 meter lang og går fra snuplass ved Griffenfeldts gate, langs Arkitekt Rivertz' plass og til Kierschows gate ved Gråbeinsletta. Langs gaten ligger det Rivertzke kvartal, et tidlig eksempel på frittliggende boligblokker, bygget 1911–1912.

Gaten er fra 1879 oppkalt etter sogneprest Nils Joachim Christian Vibe Stockfleth (1787–1866). Han oversatte Bibelen til samisk og utga norsk-samisk ordbok. Stockfleth ofret seg helt for finnemisjonen. 

## Referanser


## Kilder
* Oslo byleksikon
* "De er døde – men lever fortsatt i Oslo" av Arild Svensgam, utgitt på Galehuset forlag i 1999.
José

**José** er en opprinnelig spansk og portugisisk variant av mannsnavnet Josef. Opprinnelsen er det hebraiske navnet *Yosef* som betyr «han (Gud) vil mangfoldiggjøre».

*Jose* er også en finsk kortform av kvinnenavnet *[[Josefine]]*.

## Utbredelse
*Jose* har vært et populært navn i USA siden 1970-årene.

Navnet *Jose* var mest brukt i Norge i 1960- og 1970-årene og hadde en popularitetstopp med 0,1 % i 1967.

*José* er i dag det mest brukte mannsnavnet i Spania og Chile, hvor det brukes av henholdsvis 10 og 7 prosent av den mannlige befolkningen.

Navnet er også svært vanlig i Argentina. *José Luis* er det vanligste mannsnavnet i Mexico, mens bare *José* er det fjerde vanligste. Formen *José Antonio* er også vanlig i Mexico, mens *Jose* er vanlig i USA.

Varianten *Jože* er svært vanlig i Slovenia.

I Spania er navnet *José* mest utbredt i de nordøstlige delene av landet, det vil si i Catalonia og Comunitat Valenciana, og i Baskerland.

|}

## Kjente personer med navnet
Personene i listen er ordnet kronologisk etter fødselsår.
* José Rizal (1861&ndash;1896), filippinsk universalgeni 
* José Mourinho (1963&ndash;), portugisisk fotballtrener
* José «Loot» Canseco (1964&ndash;), amerikansk baseballspiller

## Navnedag
*José* har navnedag i flere land, oftest 19. mars, men har ikke noen norsk navnedag.

## Referanser


## Eksterne lenker
*
Janez Brajkovič

**Janez Brajkovič** (født 18. desember 1983 i Metlika, Novo Mesto) er en slovensk syklist.

Brajkovic vant temporittet under U23-VM i 2004 foran forhåndsfavoritten Thomas Dekker. I 2007 vant han Tour de Georgia sammenlagt. Hans største seier kom i juni 2010, da han vant Critérium du Dauphiné sammenlagt.

## Meritter

;2004
: U23 Verdensmester Tempo
:2.-plass, U23 Europamesterskapet Tempo
:Nasjonal U23 mester, Tempo
:Nasjonal U23 mester, Landevei
:2.-plass, Gran Premio Palio del Recioto
;2005
:Militær-VM Tempo
:3.-plass, U23 Europamesterskapet Tempo
;2006
:Militær-VM Tempo 
;2007
:Sammenlagt, Tour de Georgia
::Ungdonstrøya
;2008
:2.-plass, Lombardia rundt
:Militær-VM Tempo
:3.-plass sammenlagt, Tyskland rundt
;2009
: Nasjonal Tempo mester (ITT)
:2.-plass sammenlagt, Giro del Trentino
;2010
: Sammenlagt, Critérium du Dauphiné
::3. etappe (ITT)
:4.-plass sammenlagt, Vuelta a Castilla y León
:4.-plass sammenlagt, Giro di Sardegna
;2011
: Nasjonal Tempo mester (ITT)
:3.-plass sammenlagt, Tour of Utah
;2012
:3. etappe, Catalonia rundt 
:Sammenlagt, Tour of Slovenia
:7.-plass sammenlagt, Critérium du Dauphiné 

## Referanser


## Eksterne lenker
* 
*
Dagbladet Arbejderen

***Dagbladet Arbejderen*** er Danmarks eneste sosialistiske dagsavis. Utgiver er Kommunistisk Parti. Fram til mai 2019 kom avisen i papirversjon, deretter har den fungert som nettavis, supplert av et trykt magasin 4 - 6 ganger årlig.

Avisen har som mål å være samlende organ for det den betegner som den progressive og aktive delen av den danske arbeiderbevegelsen – samt EU-motstandere, fredsaktivister og miljøforkjempere. Avisen uttrykker i sine ledere og andre artikler Kommunistisk Partis politik.

*Dagbladet Arbejderen* ble grunnlagt av KSML (Kommunistisk sammenslutning Marxister og Leninister) i 1978 som *Arbejderen*. Til å begynne med kom avisen ut månedlig. Etter stiftelsen av Danmarks Kommunistiske Parti Marxister-Leninister (DKP/ML) i 1978–1979 ble avisen dette partiets hovedorgan. DKP/ML videreutviklet avisen, og fra september 1982 var den dagsavis. Fra 2006 ble flere kommunistiske partier samlet under navnet Kommunistisk Parti, som derfor er nåværende utgiver. Det har umiddelbart ikke endret dens redaksjonelle linje.

Papiravisen hadde et opplag på ca. 2000 eksemplarer.

## Referanser


## Eksterne lenker
* 
*
Guri Schanke

**Guri Annika Schanke** (født 1961) er en norsk skuespiller, sanger og danser.

### Skuespiller
Guri Schanke er kjent for sin teaterkarriere, særlig i revyer og musikaler. Hun var i 1988 med i den norske oppsetningen av ''Les Misérables''. I 1990 spilte hun rollen *Betty Løvberg* i ABC-teater-oppsetningen av forviklingskomedien *[[Den spanske flue]]*. En av forestillingene ble tatt opp av NRK og vist i romjulen hvert år frem til og med 2008.

Seks somre tidlig i 1990-årene spilte hun *Gudrun* i *[[Spelet om Heilag Olav]]* på Stiklestad,. Fra 1998 til 2003 spilte hun i TV-serien *[[Hotel Cæsar]]* i rollen som «Toril Hammerfest».

I 2016 spilte hun hovedrollen i sommermusikalen *Den Gode Hensigt* i Svelvik, med musikk og tekst av Christin Grilstad Prøis og regi av Ole Christian Øen.

### Stemmeskuespiller
Schanke har vært stemmeskuespiller i en rekke norske versjoneringer av tegnefilmer, deriblant ''Pocahontas'' (rollen som Pocahontas), ''101 Dalmatinere'' (rollen som Perdita), *[[Aristokattene]]* (rollen som Duchess), *[[Antz]]* (rollen som prinsesse Bala) og ''Askepott'' (rollen som Anastasia).

Hun ga også stemmen til tittelfiguren fra *[[Josefine (videospillserie)|Josefine]]*-spillene, som senere fikk stemmen til Siri Nilsen.

### Melodi Grand Prix
Den 10. februar 2007 vant Guri Schanke den norske finalen av Melodi Grand Prix med låten «Ven a bailar conmigo», komponert av svenske Thomas G:son, etter å ha fått om lag en tredel av telefonstemmene. Sangen gikk også rett inn på førsteplass i sin første uke på Norsktoppen. Schanke representerte Norge under semifinalen i Eurovision Song Contest 2007 den 10. mai 2007 i Helsingfors i Finland. Hun fikk ikke nok stemmer til å gå videre til hovedfinalen.

I 2011 var hun tilbake i MGP, som gjesteartist i åpningsnummeret under finalen i Oslo Spektrum.

### Realitydeltager
I 2006 var hun en av deltagerne i TV 2s underholdningsprogram *[[Skal vi danse (TV-program)|Skal vi danse]]*.

## Privatlliv
Guri Schanke er datter til teaterinstruktør Liv Borg Thorsen, og niese av revydirektør og -forfatter Einar Schanke.

Hun var gift med skuespiller Øivind Blunck fra 1991 til 2008.

## Diskografi
### Albumer
* *[[Ut av mitt hjerte]]* (2015)

### Singler
* «Full av nattens stjerner» (1989)
* «Ven a bailar conmigo» (2007)
* «Et øyeblikk» (2015)
* «Sjanseløs» (2015)
* «Jul, jul, strålende jul» (2015)
* «Et øyeblikk - Summer Remix» (2016)

## Referanser


## Eksterne lenker
* 
* 
*  Guri Schanke hos Eventbyrået Kjentfolk
Oswestry (distrikt)

**Oswestry** var et administrativt distrikt i Shropshire i England. Det har navn etter administrasjonssenteret Oswestry. Distriktet ligger mot grensen til Wales, og har også et walisisk navn, **Croesoswallt**. 

Distriktet var det minste i grevskapet både når det gjaldt areal og folketall. Det omfattet også de tre fattigste områdene i det administrative grevskapet, kretsene Victoria, Gatacre og Llanyblodwei. Det ble opprettet 1. april 1974 som en direkte etterfølger til Oswestry landdistrikt. I 2009 ble Oswestry innlemmet i Shropshire enhetlige myndighet.

## Steder i distriktet

* Gobowen
* Oswestry
* Ruyten XI Towns
* St. Martins
* Trefonen
* Whittington
Neil Hefti

**Neil Hefti** (født 29. oktober 1922 i Hastings i Nebraska, død 11. oktober 2008) var en amerikansk jazzmusiker (trompetist).

Han skrev musikk til flere filmer, deriblant *[[Sex and the Single Girl]]*, *[[How to Murder Your Wife]]*, *[[Synanon]]*, *[[Boeing Boeing]]*, *[[Jean Harlow – den platinablonde]]*, *[[Lord Love a Duck]]*, *[[Duel at Diablo]]*, *[[Oh Dad Poor Dad Mama's Hung You in the Closet and I'm Feelin' So Sad]]* og *[[Barefoot in the Park (film)|Barefoot in the Park]]*. Mest kjent er han for arrangementene han gjorde av «Lil' Darlin», «Splanky», «The Kid from Red Bank» og «Cute», som alle ble udødeliggjort av Count Basie.

## Referanser


## Eksterne lenker
* 
*
Mads Wiel Nygaard

**Mads Wiel Nygaard** (1898–1952) var en norsk forlegger og ledet Aschehoug 1940–1952.
## Familie
Mads Wiel Nygaard var oppkalt etter sin oldefar på morssiden Mads Wiel, som var grunnlegger av Norges første egentlige industribedrift, *Haldens Bomuldsspinderi & Væveri*. Han vokste opp på Frogner på Oslos beste vestkant, i familiens residenslignende eiendom i Drammensveien 99. Han var sønn av William Nygaard (1865–1952) og Constance Nygaard, født Wiel (1866–1931). Familien tilhørte et intellektuelt borgerlig miljø. Mads var barn nummer fem i en søskenflokk på sju, men han var den eldste av sønnene i familien. Hans eldste søster var forfatteren og oversetteren Constance Wiel Schram.

## Utdannelse
Mads Wiel Nygaard gikk på Vestheim skole og tok latinartium i 1917. Han gikk i lære hos Albert Bonniers forlag i Stockholm fra 1918 til 1919, og studerte fransk ved Sorbonne i 1920. Påvirket av radikale strømninger i Europa var han en periode i kontakt med studenter knyttet til den kommunistiske studentgruppen «Mot Dag». Men bare et par år senere skulle han ta avstand fra denne ideologien. I 1922 reiste Mads Wiel Nygaard til München for å studere litteratur og kunsthistorie. Samme år var han tilbake i Kristiania for å fortsette studiene ved Det Kongelige Frederiks Universitet. Han tok sin magistergrad i 1925 på forfatteren Hans E. Kinck, og ble i sin samtid stort sett bare omtalt som ***«magisteren»***.

## Forlagsarbeidet
Mads Wiel Nygaard var administrerende direktør i Aschehoug 1940–1952, men allerede i 1921 ble han første gang satt inn i arbeidet som forlagssjef da faren ble innvalgt på Stortinget. Denne første perioden ble kortvarig og ikke så vellykket, og endte med et opphold på Vensmoen Sanatorium i Saltdal. Den depresjonen dette hadde påført ham, skulle bli ved ham i mange år framover. Mads Nygaard ble ofte sammenliknet med Gyldendals dynamiske forlagssjef Harald Grieg, en sammenlikning som ofte fikk ham til å framstå noe sjenert, ihvertfall tilbakeholden. Mads Wiel Nygaard har blitt beskrevet som en person som mer enn noen kom til å karakterisere mellomkrigstidens liberal-konservative kulturborgerskap.

## Verv
* Saugbrugsforeningen, styremedlem

## Referanser


## Litteratur
* Rudeng, Erik, *Magisteren. Mads Wiel Nygaard. Et hundreårsminne* Oslo, Aschehoug (1998) ISBN 82-03-22352-4
Philips SAA1099

**[[Philips]] SAA1099** er en lydgenerator med en polyfoni på seks stemmer, som ble brukt i en rekke apparater på 1980-tallet, slik som:

*Den britiske datamaskinen SAM Coupé
*Lydkortet Creative Music System (C/MS) av Creative Technology, som også ble markedsført av RadioShack under navnet *Game Blaster*. Kortet hadde to brikker, som tilsammen ga en polyfoni på 12 stemmer.
*Lydkortet Sound Blaster 1.0 av Creative Techology. Kortet hadde også en OPL-2-brikke (YM3812), som ble mye mer populær. SAA1099 var også tilgjengelig for Sound Blaster 1.5 som ekstrautstyr.

Brikken lager firkantbølger så vel som støy på tre forskjellige frekvenser. Den viktigste egenskapen var at den kan lage lyd i to kanaler. Man kunne sette volumet på forskjellig styrke på hver kanal.

## Eksterne lenker
*  Dokumentasjon på engelsk og tsjekkisk.
* SAA1099-emulator for Windows.
* SAASound, et emulatorbibliotek av Dave Hooper.
Sitat

**Sitat** er et litterært eller kunstnerisk fragment, større eller mindre, som gjengis fra en annen kilde. Sitatet er i de fleste tilfeller mer eller mindre uforandret, hvilket f.eks. skiller sitatet fra referatet. Sitater blir brukt i svært mange sammenhenger, både i muntlig og skriftlige framstillinger. Det er vanlig folkeskikk å merke sitater med anførselstegn slik at det ikke er tvil om at en har hentet sitatet fra andre. Også av hensyn til opphavsretten bør kilden nevnes. I foredrag og taler innledes sitatet vanligvis med en henvisning til hvor eller hvem man har lånt det fra. Etter som åndsverkloven i Norge inneholder egne sitatregler, er det i utgangspunktet fullt tillatt å sitere. Men åndsverkloven i Norge oppstiller samtidig klare grenser. 

## Sitatskikk og opphavsrett
Det å støtte seg på hva andre har gjort er en nødvendighet, og har gitt opphav til mange og tildels ganske kompliserte måter å håndtere dette på. Det vanlige er å merke sitatet på måten som er bestemt for den type publisering, og oppgi hvor det stammer fra, enten der og da, eller i egen liste.

Både ordtak og stående uttrykksmåter er på sitt vis en form for sitater, men oftest av ukjent opphav. Disse er vanligvis så allment kjent at de ikke behøver oppgis som sådanne.

Sitat gir ikke rett til ukritisk kopiering av tekst og bilder man for eksempel finner på Internett. Dette regnes som opphavsrettsbrudd og kan forfølges rettslig.

Mange korte sitater er så vel kjent at de er blitt til fyndord og ordspråk. Dersom de ellers blir for lange, kan de bli stående uttrykk som forutsetter at begge parter forstår bakgrunnen for uttrykket. Eksempler på det siste er sisyfosarbeide og augiasstall, begge med bakgrunn i gresk mytologi. En annen slektning av sitatet er aforismen. Den danske dikteren Kumbels underfundige gruk er flittig sitert.

Bruken av sitater er så utbredt at det er gitt en rekke sitatleksika. Disse er viktige hjelpemidler for de som skal holde taler eller være toastmastere i selskapelige sammenhenger.

## Se også
*Sitatrett
*Copyright
*Opphavsrett
*Ordspråk
*Faksimile

## Eksterne lenker
### På norsk
* Abakaus – søkbare sitater, ordtak, visdomsord og gullkorn
* Siterte sitater – Søkbare sitater og ordtak
* Søkbare ordtak og sitater
* Sitatet.no –Sitatsamling på nett
* Et utvalg norske ordtak etter Ivar Aasen

### På utenlandsk
* Norske og utenlandske ordspråk
* Wikiquote – Wiki-base med sitater på fortrinnsvis engelsk
Hilde Indreberg

**Hilde Indreberg** (født 22. oktober 1957 i Oslo) er en norsk jurist som var dommer i Norges Høyesterett fra 2007 til 2025.

Indreberg tok juridisk embedseksamen i 1987 og var i tillegg til studiene vitenskapelig assistent ved Juridisk fakultet, Universitetet i Oslo.

Før hun ble utnevnt til høyesterettsdommer hadde hun ulike stillinger i statsforvaltningen og rettsvesenet. Hun var førstekonsulent i Departementet for utviklingshjelp/NORAD fra 1988 til 1989, og deretter lovrådgiver (førstekonsulent) ved Justisdepartementets Lovavdeling fra 1989 til 1994. Hun var dommerfullmektig ved Nedre Romerike herredsrett fra 1994 til 1995 før hun returnerte til stillingen som lovrådgiver i Justisdepartementet. I 2000 rykket hun opp til stillingen som avdelingsdirektør i Lovavdelingen.

I 2006 søkte hun på embetet som dommer i Høyesterett. Hun ble utnevnt til dommer i Høyesterett i statsråd den 18. januar 2007. Hun tiltrådte den 1. april samme år.

I september 2024 meldte Indreberg at hun ønsket å fratre embetet i 2025.

## Referanser
Multinasjonalt selskap

Et **multinasjonalt selskap** (eller **transnasjonalt selskap**) er et selskap som opererer i ett eller flere land utover hjemlandet. De største selskapene med kjente merkenavn er multinasjonale. Slike selskaper deles grovt opp i tre typer etter organisering:

*Horisontalt integrerte selskaper driver produksjon av samme eller lignende produkter i flere land. Eksempler er McDonald's og The Coca-Cola Company.
*Vertikalt integrerte selskaper driver produksjon av råvarer og produkter i noen land for ferdigproduksjon og sammenstilling av sluttprodukter i andre land. Oljeselskaper som Royal Dutch Shell og Exxon Mobil har ofte en vertikal organisering.
*Diversifiserte selskaper har produksjon og tjenesteleveranser i mange land uten at disse er spesifikt horisontalt eller vertikalt integrerte. det norske selskapet Orkla ASA er et eksempel.

Aktivitetsfokus til slike selskaper klassifiseres ofte i 4 hovedtyper:

*Fokus på ressurser som råstoff, arbeidskraft og kunnskap/teknologi (eks. oljeselskaper).
*Fokus på marked og tilpasning av varer og tjenester mot lokale markedspreferanser  (eks. forbrukerprodukter).
*Fokus på produktivitet basert på stordriftsfordeler, breddefordeler og risikospredning (eks. bilindustri).
*Fokus på strategiske formuesverdier, tilpasning til nasjonale lover og forskrifter, nasjonale støtteordninger (eks. finansnæring).

## Eksempler
* Ericsson
* Exxon Mobil
* Hennes & Mauritz
* Honda
* IBM
* Nintendo
* Nokia
* McDonald's
* Microsoft
* BMW
* Royal Dutch Shell
* Siemens
* Sony
* Texas Instruments
* The Coca-Cola Company
* Toyota
* Volkswagen

## Se også
* Globalisering

## Eksterne lenker
*
Øistein Parmann

**Øistein Parmann** (født 10. mars 1921 i Kristiania, død 8. februar 1999 på Nesodden) var en norsk forlegger, kunsthistoriker, forfatter og statsstipendiat.

Parmann tok artium i 1940 og studerte deretter ved Universitetet i Oslo, ved siden av kveldskurs på Statens håndverks- og kunstindustriskole (SHKS). Han debuterte med romanen *Kanskje dette – av en ung manns dagbok* i 1943, og vakte betydelig oppsikt med intervjuboken *Ungdommen har ordet* i 1945. Fra 1948 til 1959 arbeidet han i *[[Morgenbladet]]*, etter hvert som kulturredaktør. Fra 1959 til 1968 arbeidet han som lærer ved Steinerskolen i Oslo. Han var redaktør av *[[Forbruker-rapporten]]* 1968–1973 og begynte deretter i Dreyer forlag. 

Fra 1975 var han forlagssjef i Dreyer, og fra 1982 preses i Det Norske Akademi for Språk og Litteratur. Begge deler verv han fratrådte i 1988. Som forlagssjef var Parmann særlig aktiv i å utvikle forlagets tilbud av new age- og annen «alternativ» litteratur.

Ved siden av sitt litterære arbeid var Parmann aktivt engasjert i Steiner-bevegelsen, som lærer i Oslo i åtte år, gjennom flere kulturdebatter på 1950-tallet, som initiativtager til Steinerskolen på Nesodden, og som leder av Camphill-bevegelsens representantskap i Norge 1970–1980.

Parmann ble utnevnt til statsstipendiat 1986. 

## Publikasjoner
* *Kanskje dette – : Av en ung manns skissebok*. Roman, 1943. På svensk 1944
* *Ungdommen har ordet*. Dokumentar, 1945
* *Avskjed*. Roman, 1946
* *By no 321 Nordre qvarter*. 1956
* *Stjålne timer*. Roman, 1956
* *[[Dagfin Werenskiold]]s trerelieffer*. 1967
* *Norsk skulptur i femti år*. 1969. På tysk og engelsk samme år
* *[[Tegneskolen]] gjennom 150 år*. 1969 
* *[[Marcello Haugen]]*. 1974. Flere senere opplag og utgaver
* *[[Harald Dal]]*. 1975
* *[[Halfdan Egedius]] : liv og verk*. 1979 
* *[[John Andreas Savio]] : grafikk*. 1980 (Medforfatter: Arnstein Berntsen)
* Maria Quisling. *Dagbok og andre efterlatte papirer*; redigert og med innledning av Øistein Parmann. 1980
* *[[Jørleif Uthaug]] : robust, praktglad, primitiv, raffinert*. 1981 
* *Norsk billedvev : et atelier og en epoke*. 1982
* *[[André Bjerke]] i lek og alvor*; redigert av Øistein Parmann. 1982 
* *Norge sett med kunstnerøyne*. redigert av Øistein Parmann. 1983
* *[[Herman Major Schirmer]] og Tegneskolen : et stykke norsk arkitekturhistorie*. 1986  
* *Av barnemunn*. 1987
* *- snart i mål?*. Brit Pettersen i samtaler med Øistein Parmann. 1987
* *Øistein Parmann : såmann og perlefisker : en samling essays og epistler om litteratur, lesning og bøker*. Redigert av Ole Rikard Høisæther og utgitt til Øistein Parmanns 70-årsdag 10. mars 1991
* *Jens Bjørneboe : bilder*. Henie Onstad Art Center, [1995]. Utstillingskatalog. Av innholdet: Jens Bjørneboe / av Øistein Parmann. ISBN 82-90955-20-0
* *Skjebnemøter : [[Vidaråsen]] og [[Camphill]] – en spire for fremtiden*. 1996

## Referanser
Jan Einar Johnsen

**Jan Einar Johnsen** (født 2. juni 1959 på Raufoss) er medlem av rock-/underholdningsbandet Vazelina Bilopphøggers. Johnsen har vært med siden 1980, men var allerede med på Vazelinas start i 1979 da han var korist i Mannskoret Vrakpant sammen med Bjørn Bogetvedt og Hallvard Høynes. 

Halvard Høynes var det første medlemmet som ga seg – før den første plata ble spilt inn. Bjørn Bogetvedt ga seg etter plateinnspillingen. Jan Einar Johnsen var dermed det eneste medlemmet, og Mannskoret Vrakpant ble lagt ned. Johnsen ble så fulltidsmedlem av Vazelina Bilopphøggers. I tillegg til å kore, spiller Johnsen både orgel og saksofon.

Jan Einar Johnsen har også fungert som produsent i selskapet Impress Event og Marketing som han startet sammen med Eivind Rølles. 

Johnsen har medvirket i *[[Vazelina Hjulkalender]]*, der han spilte seg selv. Han spilte livvakt i filmen *[[Carl Gustav, gjengen og parkeringsbandittene]]* fra 1982.

## Diskografi
### Album med Vazelina
* 1980: *[[24 timers service]]* (Som halvparten av Mannskoret Vrakpant)
* 1981: *[[Slitin i knea]]*
* 1982: *[[Blå lys]]*
* 1983: *[[På tur]]*
* 1984: *[[Fem fyrer med ved]]*
* 1985: *[[5 års jubileum]]*
* 1986: *[[Musikk tel arbe']]*
* 1987: *[[Gå for gull!]]*
* 1989: *[[Tempo (album)|Tempo]]*
* 1990: *[[Full behandling]]*
* 1992: *[[11 år uten kvinnfolk]]*
* 1994: *[[Rock-A-Doodle (album)|Rock-A-Doodle]]*
* 1994: *[[Gammel Oppland]]*
* 1996: *[[Hææærli' på toppen ta væla]]*
* 2000: *[[Hjulkalender]]*
* 2005: *[[Bedre hell' all medisin!]]*
* 2007: *[[Bensin på bålet]]*

### Medvirkning på andre artisters utgivelser
* Øystein Sunde: *[[Barkebille boogie]]* (1981) (Philicorda på «Saus over bordet»)
* 3 Busserulls: *[[Det glade vanvidd (album)|Det glade vanvidd]]* (1986)

## Referanser


## Eksterne lenker
* 
*
Valter Tomaz Junior

**Valter Tomaz Junior** (født 25. juli 1978) er en tidligere brasiliansk fotballspiller som la opp i 2013.  Han har blant annet spilt for Molde FK og den svenske klubben Örgryte.

Valter Tomaz jr startet sin karriere i den brasilianske klubben Pequeninos do Jockey.
Boston Bruins

**Boston Bruins** er en ishockeyklubb i den nordamerikanske proffligaen NHL. Klubben ble grunnlagt i 1924 og er en av de såkalte Original Six i ligaen. Klubben har vunnet Stanley Cup seks ganger (1929, 1939, 1941, 1970, 1972 og 2011) og har per 2019 vært tapende finalist ved 13 anledninger.

Klubben spiller hjemmekampene sine i TD Garden i Boston, Massachusetts. Klubbfargene er Svart, gult og hvitt. 

Boston Bruins var den første amerikanske klubbens som ble tatt med i NHL da ligaen utvidet sørover i 1924. De har siden opprettholdt sin plass som et av ligaens klassiske lag, og stort sett gjort seg gjeldende selv om det gikk 35 år uten større triumfer da de vant Stanley Cup igjen i 2011. Klubben er mest kjent for stjerner som Bobby Orr, Phil Esposito, Ray Bourque og Cam Neely. 

Klubbens gamle hjemmearena, Boston Garden, var en av de mest beryktede i ligaen på grunn av intimiteten og støynivået fra det svært engasjerte hjemmepublikummet. I 1996 flyttet klubben over i den helt nye arenaen TD Garden, bygd vegg i vegg med den gamle.

## Litteratur
* 
* 
* Booth, Clarke. *Boston Bruins: Celebrating 75 Years*. Tehabi Books. ISBN 0-7607-1126-7

## Eksterne lenker
* 
* Official website of the Boston Bruins
* Boston Bruins Alumni veteran exhibition team
* Boston Bruins at Sports Encyclopedia
Buffalo Sabres

**Buffalo Sabres** er en ishockeyklubb i den nordamerikanske proffligaen NHL. Klubben ble grunnlagt i 1970, og har deltatt i to Stanley Cup-finaler, 1975 og 1999, uten så langt å ha vunnet.

Klubben spiller hjemmekampene sine i KeyBank Center i Buffalo, New York. Klubbfargene er Blått, gult og hvitt.

Brødrene Seymour og Northrup Knox lyktes etter lang tids kamp å få et NHL-lag til hjembyen Buffalo i 1970. De gjorde bra fra seg fra start og kvalifiserte seg for finale allerede etter fem år. Siden det var det stille fra klubben inntil de på ny gikk til finale i 1999. Ved begge anledninger måtte imidlertid klubben bite i det sure eplet.

## Se også
* Liste over Buffalo Sabres-spillere

## Ekksterne lenker
* Buffalo Sabres-offisiell nettside
* Buffalo Sabres Alumni Association
## Eksterne lenker
*
Montreal Canadiens

**Montreal Canadiens** (*Canadiens de Montréal*) er et ishockeylag i den nordamerikanske proffligaen NHL. Klubbens offisielle navn er ***le Club de hockey Canadien***. Blant franske kallenavn for laget er *Les Canadiens* (eller *Le Canadien*), *Le Bleu-Blanc-Rouge*, *La Sainte-Flanelle*, *Le Tricolore*, *Les Glorieux* (eller *Nos Glorieux*), *Les Habitants* (tidligere kallenavn på franske settlere langs St. Lawrence), *Le CH* og *Le Grand Club*. Lagets viktigste engelske kallenavn er *Habs*, en kortform for «Les Habitants».

Laget ble grunnlagt i 1909 og spilte ved opprettelsen i National Hockey Association, forløperen til dagens NHL som ble etablert i 1917, som laget var med på å stifte.

Laget er en av de såkalte Original Six i ligaen. Klubben har vunnet Stanley Cup 24 ganger, senest i 1993

Laget spiller hjemmekampene sine i Centre Bell i Montréal, Québec. Lagfargene er Rødt, hvitt og blått.

Laget er NHLs grand old lady og mest suksessfulle lag. Med sine 24 Stanley Cup-mesterskap er de suverent mestvinnende i ligaen med 11 titler mer enn Toronto Maple Leafs. Kjente navn som forbindes med laget er Jacques Plante, Jean Béliveau, Bernard Geoffrion, Howie Morenz, Maurice Richard og Henri Richard, Guy Lafleur og Yvan Cournoyer.

I 2017 ble norske Andreas Martinsen solgt fra Colorado Avalanche til Montreal Canadiens. Han spilte ni kamper for laget.

## Referanser


## Eksterne lenker
* 
* Offisiell historienettside for Montreal Canadiens
* CBC Digital Archives: Montreal Canadiens at 100
* Bell Centre
* Bell Sports Complex
Gjerdinga

**Gjerdinga**
 
**Areal:**
**Flate:**
5,5 km²
**Befolkning:**
Innbyggere (2010):
18
**Geografi:**
**Breddegrad:**
64° 57' 0 N
**Lengdegrad:**
11° 25' 0 Ø
**Høyeste punkt:**
118&nbsp;m
**Laveste punkt:**
0&nbsp;m

**Gjerdinga** er ei øy og ei bygd i Nærøysund kommune i Trøndelag. Øya ligger plassert ved hovedskipsleia 8,3 nautiske mil nord for Rørvik.

Øya har i 2010 om lag 20 innbyggere, i tillegg har mange fritidshus her. De fleste yrkesaktive fastboende har sine arbeidsplasser på fastlandet. Hovednæring på øya er lokal småskalaproduksjon av mat.  

Gjerdinga har ferjeforbindelse til Eidshaug på fastlandet med seks daglige avganger. Ferjeforbindelsen opereres av FosenNamsos Sjø. 

Navnet Gjerdinga betyr fra gammelt av «gjerde mot storhavet». 

Gjerdinga har gjestehavn med vann og strøm.  

Øya har flere turstier og gode muligheter for naturopplevelser. Her kan du låne grillhus gratis, og gå merkede turstier til Hallarsfjellhula, ei hule som havet lagde for 20-30 tusen år siden. Hallar betyr fra gammel av katedral. Du finner også merkede turstier til Øyrshatten, øyas høyeste punkt på 118 moh. På toppen av Øyrshatten er det fortsatt krigsminner fra tyske luftskytsstillinger. 

Øya har gode fiskemuligheter fra båt og fra land.

På Gjerdinga kan du se rådyr, ørn og mange fulgearter på nært hold. 

Gjerdinga er en del av Hummulen.

## Referanser

## Eksterne lenker
* Hummulen
* Nærøy kommune 
* Gjerdinga
Penélope Cruz

**Penélope Cruz Sánchez** (født 1974) er en spansk skuespiller. Hun er første spanske skuespiller som har blitt nominert til Oscar for beste kvinnelige hovedrolle, i Pedro Almodóvars film *[[Volver]]* under den 79. Oscar-utdelingen. I 2009 ble hun igjen nominert til Oscar for sin birolle i *[[Vicky Cristina Barcelona]]*, og denne gangen vant hun prisen.

I 2006 spilte Cruz en av hovedrollene i den norskregisserte filmen *[[Bandidas]]*. I 2008 spilte hun i musikalen *[[Nine (film)|Nine]]* sammen med Oscar vinnerne Daniel Day-Lewis, Marion Cotillard, Nicole Kidman, Judi Dench og Sophia Loren med Oscar-nominerte Kate Hudson og Grammy Award-vinner Stacy Ferguson i biroller. Filmen hadde premiere i november 2009.

Cruz ble sammen med Javier Bardem i 2007. Paret giftet seg på Bahamas hos en venn i juli 2010 og fikk sitt første barn den 22. januar 2011. 

## Filmografi (utvalg)

## Referanser


## Eksterne lenker
*
Ottawa Senators

:*For det opprinnelige laget med samme navn, se [[Ottawa Senators (original)]]* 
**Ottawa Senators** er en ishockeyklubb i den nordamerikanske proffligaen NHL. Klubben ble tatt med i ligaen i 1992. 

Klubben spiller hjemmekampene sine i Canadian Tire Centre i Ottawa, Ontario. Klubbfargene er svart, gull, rødt og hvitt. 

Etter nærmere seksti års fravær fikk Ottawa i 1992 endelig et NHL-lag igjen. I 1934 hadde det gamle Senators måttet legge inn årene til tross for at de var ett av ligaens mest suksessrike mannskaper. Så langt har ikke det moderne Senators klart å gjenoppta forgjengernes suksess, og har tilgode å spille finaler i playoff til tross for å ha vært blant de ledende klubbene i ligaen i flere år. 

## Eksterne lenker
* 
* Ottawa Senators Foundation
Blålys

**Blålys** kan sikte til:

* *[[Blå lys]]*, et album med Vazelina Bilopphøggers
* *[[Blålys!]]*, en romanserie av Margit Sandemo
* Varsellys på utrykningskjøretøyer
Lensherrer i Nord-Norge

**Lensherrer i Nord-Norge** er en liste over lensherrer i Nord-Norge, fra Reformasjonen i 1537 til innføring av eneveldet på 1660-tallet. Dette var lensherrene under kongene; Christian III, Frederik II, Christian IV og Frederik III. I 1665 gikk Norge fra len til amt.

## Kilder
* Rolf Fladby: *Samfunn i vekst under fremmed styre 1536-1660* ISBN 978-82-00-18102-6  
* Dansk Biografisk leksikon (som også dekker Norge før 1814)
Værste

**Værste** var det folkelig navnet på Fredrikstad Mekaniske Verksted på Kråkerøy i Fredrikstad.

I dag brukes **Værste** som navn på et *bytransformasjonsområde* på det tidligere verkstedområdet. Det ligger på nordenden av Kråkerøy, rett over Vesterelven for bydelen Seiersten, noe vest for Fredrikstad sentrum.

Verkstedet, som på begynnelsen av 1900-tallet var en av Norges største arbeidsplasser med omkring 2500 arbeidstakere på det meste, ble nedlagt i 1987. I 1998 ble eiendommen solgt fra Kværner til et nyopprettet byutviklingsselskap ved navn Værste AS, som bestod av en gruppe lokale investorer og den mekaniske bedriften Jotne AS. Områdets totale størrelse er på ca. 800 mål, hvorav Værste AS eier 650 mål og Jotne AS de resterende 150. Værste er definert som et bytransformasjonsområde i kommuneplanens arealdel og den kommunale strategien er å utvikle området til en ny sentral bydel. Transformasjonen er i gang, men utviklingen hindres av et sprengt vegnett i Fredrikstad sentrum. Ny infrastruktur er satt som betingelse for større utbygging av området. Et nytt internt og eksternt veinett, inkludert en ny firefelts broforbindelse til sentrum, vil stå klart i 2009. Dette prosjektet er hovedsakelig brukerfinansiert. 

Til tross for at den nye veiforbindelsen til sentrum ikke vil stå klar før i 2009 har Værste AS fått tillatelse til en beskjeden start på transformasjonen, blant annet på bakgrunn av bygging av en ny gangbro mellom torvet og Værste. Til tross for at utbyggingen såvidt er startet huser Værste allerede i dag en rekke bedrifter og institusjoner. Høgskolen i Østfolds avdeling for helsefag ligger på Værste og høgskolens avdeling for real- og ingeniørfag er vedtatt flyttet fra Sarpsborg til Værste i løpet av nær framtid. Det Norske Veritas, Xscreen, Øst Tech, Eimskip, Europark, Norsk Institutt for Scene og Studio og Stiftelsen Østfoldforskning er blant aktørene som allerede er etablert. I tillegg finnes Medieparken AS som er et medieproduksjonsselskap og en tilhørende medieklynge. For tiden bygges det et nytt idretts- og næringsanlegg, som vil huse Fredrikstad Fotballklubbs nye hjemmebane, med plass til 12 500 tilskuere, og 30 000 kvadratmeter næringsareal, blant annet et filmstudio for Medieparken Studios. Det bygges også et nytt kontorbygg for COWI som vil stå ferdig i november 2007, i tillegg til en ny eksklusiv leilighetsblokk som vil stå ferdig høsten 2008. Tollregion Øst-Norge flytter inn i sine nye lokaler i mai 2007.

Jotne AS sin utbygging kan starte når den nye veiforbindelsen er ferdigstilt i 2009. De har opprettet selskapet Elvebyen AS sammen med FOBBL og OBOS, som vil stå for boligbyggingen på deres område. Arkitektfirmaet Snøhetta AS er engasjert for å utarbeide reguleringsplan og bokonsepter for området. 

Totalt planlegger Værste AS omkring 1000 leiligheter og en ukjent antall kvadratmeter næringsareal ved ferdig utbygging, mens Jotne AS planlegger 900 boliger og 30 000 kvadratmeter næringsareal.

## Referanser
Toronto Maple Leafs

**Toronto Maple Leafs** er en ishockeyklubb i den nordamerikanske proffligaen NHL. Klubben ble grunnlagt i 1917 og er en av de såkalte Original Six i ligaen. Klubben har vunnet Stanley Cup 11 ganger, senest i 1967.

Klubben spiller hjemmekampene sine i Air Canada Centre i Toronto, Canada.  Klubbfargene er blått og hvitt. 

«The Leafs» er et av de riktig klassiske lagene i NHL. De var med å grunnlegge ligaen i 1917 under navnet **Toronto Blueshirts** (1917-1918) og **Toronto Arenas** (1918-1919. Senere tok de navnet **Toronto St. Patricks** (1919-1927), men da den visjonære Conn Smythe kjøpte klubben i 1927 ble navnet endret til Maple Leafs. Smythe bygde også en ny arena til laget, Maple Leafs Gardens, og gjorde de til den mest populære klubben i Canada. Rivaler er Montreal Canadiens og Ottawa Senators. De opplevde sin storhetstid på 40-, 50- og 60-tallet, men har oppsiktsvekkende nok ikke vært i en eneste Stanley Cup-finale siden 1967. Kjente spillere Terry Sawchuk, Mats Sundin, Dave Keon, Tim Horton, Johnny Bower,  Weldel Clark, Börje Salming, Ted Teeder Kennedy

## Eksterne lenker
*
Første konsil i Konstantinopel

**Første konsil i Konstantinopel**, var det andre økumeniske kirkemøtet og ble avholdt i 381. Keiser Theodosius I sammenkalte til møtet for at kirkene skulle anta Den nikenske trosbekjennelse og for å ta opp spørsmål i forbindelse med arianismen. Det deltok 150 biskoper på møtet, men ingen fra den vestlige delen av kirken.

Patriarkene Timoteus av Alexandria, Meletius av Antiokia, biskopene Gregor av Nazianz og Nectarius av Konstantinopel delte på å lede møtet. Gregor av Nazianz var opprinnelig utpekt til patriark av Konstantinopel, men måtte trekke seg etter få måneder, og Nectarius ble utnevnt som etterfølger.

Konsilet bekreftet Den nikenske trosbekjennelse som sann og en riktig beskrivelse av Den hellige skrift. Konsilet utarbeidet også en trosbekjennelse som inkluderte teksten fra Nikea, men utvidet omtalen av Den hellige ånd og en del andre endringer.
Sylvia Lance Harper

**Sylvia Lance Harper** (født 1895, død ukjent) var en australsk kvinnelig tennisspiller.

Hun vant i 1924 singlefinalen i Grand Slam-turneringen Australske mesterskapet og hun spilte i ytterligere to singlefinaler i mesterskapet; i 1927 og i 1930, hun tapte begge henholdsvis til Esna Boyd Robertson og Daphne Akhurst Cozens. 

Harper vant også tre doubletitler på rad i Australske mesterskapet 1923–25 og var i ytterligere tre doublefinaler; 1927, 1929 og 1930. Hun vant også mixeddoubletittelen i 1923 sammen med Horace Rice.

## Grand Slam-titler
*  **[[Australian Open|Australske mesterskapet]]:**
** Double damer – 1923 (sammen med Esna Boyd Robertson)
** Mixed double – 1923 (sammen med Horrie Rice)
** Single damer – 1924 (hun beseiret Esna Boyd Robertson med 6-3, 3-6, 8-6 i finalen)
** Double damer – 1924 (sammen med Daphne Akhurst Cozens)
** Double damer – 1925 (sammen med Daphne Akhurst Cozens)

## Referanser


## Eksterne lenker
*
Vægterne

**Vægterne** er en dansk kristen bevegelse som er knyttet til pinsemenigheten Apostolsk Kirke i Kolding. Bevegelsen ledes av Moses Hansen, som er bevegelsens eneste ansikt utad.

Bevegelsen er en apokalyptisk bevegelse som mener at verdens ende er nær, og at menneskene må gjøre opp for sine synder. Dette innebærer blant annet sterk støtte til Israel i og med tråd med den bibelske profetien om at jødene skal vende tilbake til sitt historiske opphavsområde. Det betyr også at muslimer og andre «vantro» må bekjempes. I tråd med dette har bevegelsen arrangert det de omtaler som et korstog mot islam i innvandrerbydelen Nørrebro og har i det siste markert seg gjennom bønnemøter for å drive ut det de omtaler som demonene i det selvstyrte autonome Ungdomshuset. Enkelte uttalelser fra bevegelsen har endog fått Apostolsk Kirke til å ta avstand fra deler av bevegelsens virke.

På tross av sin tilknytning til Apostolsk Kirke, med i underkant av 2&nbsp;500 medlemmer, er Vægterne en liten bevegelse, som i sine aktiviteter blant annet har samarbeidet med Faderhuset og ulike høyreekstreme aktivister. 
Bevegelsen gir ut bladene *Blæs Alarm* og *Korstogsbulletinen*.

## Referanser


## Eksterne lenker
* Vægternes hjemmeside
* Presentasjon i Kristeligt Dagblad
Hana Idrettslag

**Hana Idrettslag** er en idrettsforening på Hana i Sandnes kommune i Rogaland som ble opprettet i 1976. Hana IL har både håndball og fotball som tilbud for barn og unge, og har i dag i overkant av 700 klubbmedlemmer. Hana IL spiller sine fotballkamper på Hanafjellet («Fjedle»), mens håndballagene holder til i Hanahallen. 

A-laget til Hana IL ligger for tiden i 4. divisjon og trenes av portugiseren Marco Jaques (med Vegard Skjørestad som assistenttrener).

Kjente navn som har spilt fotball for Hana IL er Svein Fjælberg, Vegard Skjørestad, Pål Vestly Heigre, Helge Veen, Kjartan Salvesen (artist), Bjørn Maaseide (volleyball-legende) og Alf Kåre Tveit.

Hana var en av de første klubbene i Sandnes som etablerte en fotballfritidsordning der spillere får mat, tid til å gjøre lekser og fotballfaglig oppfølging like etter skolen. Fotballakademiet Hana er et tilbud for de som ønsker ekstra organisert fotballtrening. Målgruppen er 1.–10. klassetrinn i grunnskolen.

## Tabell

## Spillerstatistikk

## Eksterne lenker
* https://web.spoortz.no/
Heroldsfigur

**Heroldsfigur** eller *[[heraldisk]] figur* (eng.: ordinaries) er en type grafiske figurer i våpenskjold som utgjør en inndeling av skjoldflaten i geometriske former. 

Den andre typen figurer i våpenskjold er de såkalte *alminnelige figurer*, så som løve, rose, sverd, borg, stjerne, anker, ski, tresko osv osv, fra virkelighetens eller fantasiens verden.

Heroldsfigurer finnes i våpen hele tiden fra middelalderen til idag, og i alle land som har europeiske våpenskjold. Vi ser heroldsfigurer i riksvåpen, kongevåpen, kommunevåpen og slektsvåpen fra svært mange land. 

## Typer
Eksempler på heroldsfigurer er skjold delt inn i to like deler, vannrett delt («deling»), loddrett kløvd («kløvning») eller skrådelt (f.eks. kommunevåpen Ørland og slektsvåpen Rømer). 

Andre heroldsfigurer er firedeling (også kalt «kvadrering», f.eks. den tyske fyrsteslekten Hohenzollern), skjoldhode, skjoldfot, spiss, flanke, sparre, bjelke og stolpe.

Heroldsfigurer som ikke berører skjoldets eller feltets kanter, blir kalt for «svevende». Svevende heroldsfigurer er på engelsk kalt for «subordinaries».

En heroldsfigurs omriss (silhuett) kan være dannet av et heraldisk snitt, bl.a. en bjelke eller en streng dannet av bølgesnitt slik at hele figuren ofte blir kalt for en «bølge», f.eks. i Arendals byvåpen og i Grimstads.

Mens korsformer som går fra skjoldkant til skjoldkant (f.eks. i Nord-Trøndelag fylkeskommunes skjold) ofte regnes som heroldsfigurer, er dette diskutabelt for kors som svever og ikke berører kantene (f.eks. i Rogalands fylkesvåpen).

## Litteratur
* C. M. Munthe: «Norske slegtsmerker», *[[Norsk Slektshistorisk Forening|Norsk slektshistorisk tidsskrift]]*, bind I, Oslo 1928, side 32 ff, særlig side 40-42
* Hallvard Trætteberg: «Fylkesmerker». *Forslag fra [[Norges Bondelag]]s fylkesmerkenevnd*, Oslo 1930
* C.G.U. Scheffer og Hallvard Trætteberg: «Heraldiska bilder», *[[Kulturhistorisk leksikon for nordisk middelalder]]*, bind 6, spalte 463-465
* Hans Cappelen og Knut Johannessen (red): *Norske kommunevåpen*, Oslo 1987
* Hans Cappelen: *Norske slektsvåpen*, Oslo 1969 (2. opplag Oslo 1976)
* Jan Raneke (redaktør): *Nordisk heraldisk [[terminologi]]*, Lund 1987 (med heraldiske faguttrykk på bokmål og nynorsk)

**Andre land**
* Poul Bredo Grandjean: *[[Dansk]] Heraldik*, København 1919 (bare dansk-norsk adelsheraldikk og i dag å anse som foreldet)
* Le Baron Stalins: *Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch*, Paris 1952
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Carl-Alexander von Volborth: *Heraldry – Customs, Rules and Styles*, Dorset 1981
* Magnus Bäckmark og Jesper Wasling: *Heraldiken i [[Sverige]]*, Lund 2001